
	讜诪专 住讘专 讬砖 讗诐 诇诪拽专讗. 讜讗''转 讜讛讗 砖诪注讬谞谉 诇讬讛 诇专讘讬 砖诪注讜谉 讘驻''拽 讚拽讚讜砖讬谉 (讚祝 讬讞:) 讚讗讬转 诇讬讛 讬砖 讗诐 诇诪拽专讗 讜诇诪住讜专转 讚讚专讬砖 讘讘讙讚讜 讘讛 讘讘讜讙讚讜 讘讛 讚讗讬谉 讗讚诐 诪讜讻专 讗转 讘转讜 诇砖驻讞讜转 讗讞专 讗讬砖讜转 讜诇讗 诇讗讬砖讜转 讗讞专 砖驻讞讜转 讬''诇 讚讛转诐 诇讗 住转专讬 讗讛讚讚讬 讜讬讻讜诇 诇讚专讜砖 砖谞讬讛诐 讗讘诇 讛讻讗 讚诇讬讻讗 诇诪讬讚专砖 讗诇讗 讞讚 讚专讬砖 诪拽专讗 讜讻谉 讘驻''拽 讚住谞讛讚专讬谉 (讚祝 讚.) 讜讛讗 讚讗诪专 诇注讬诇 (讚祝 驻讛.) 讛诪讜爪讬讗 讘砖专 驻住讞 诪讞讘讜专讛 诇讞讘讜专讛 讛专讬 讛讜讗 讘诇讗 转注砖讛 讗转讬 讗驻讬诇讜 诇诪讗谉 讚讗诪专 驻住讞 谞讗讻诇 讘砖转讬 讞讘讜专讜转 讚讗讞专 砖谞讞诇拽 讜诇拽讞讜 讻诇 讞讘讜专讛 讞诇拽讛 讗住讜专 诇讛讜爪讬讗 讞诇拽 讞讘讜专讛 讝讜 诇讞讘讜专讛 讗讞专转: 讛讻诇讛 讛讜驻讻转 驻谞讬讛. 讗讬爪讟专讬讱 诇讗砖诪注讬谞谉 讚诇讗 讞砖讘讬谞谉 讻砖转讬 诪拽讜诪讜转 讗注''驻 砖讗讻诇讛 诪拽爪转 住注讜讚讛 讘诇讗 讛驻讬讻转 驻谞讬讛 讗讬 谞诪讬 拽诪''诇 讚讞讬讬讘转 诇讛驻讜讱 驻谞讬讛 讻讚讗诪专 讘讙诪专讗 讻诇讛 转谞谉: 讗讬谉 诪住专讘讬谉 诇讙讚讜诇. 讗诪讗讬 讚讬转讬讘 讗驻讜专讬讗 诇讗 砖讬讬讱 诇诪讬诪专 诪砖讜诐 讚讗讬谉 诪住专讘讬谉 讚讬砖讬讘转 驻讜专讬讗 讚讘专 讙住讜转 讜砖专专讛 讛讜讗 讜诇讗 讛讬讛 诇讜 诇讬砖讘 讗讬 诇讗讜 诪砖讜诐 讻诇 诪讛 砖讬讗诪专 讘注诇 讛讘讬转 注砖讛: 谞讻谞住讬谉 讘讙' 讻讜'. 驻讬专砖 专''讞 讞讘讜专讛 砖谞诪谞讜 注诇 讛驻住讞 讜讘讗讜 诪拽爪转 诪讛谉 讘注转 砖讚专讱 讘谞讬 讗讚诐 诇讗讻讜诇 讜砖讙专讜 讛讚讬讬诇讗 驻讬' 砖诪砖 诇讞驻砖 讗讞专讬讛诐 讜诇讗 诪爪讗谉 讗诐 谞转拽讘爪讜 专拽 砖诇砖讛 讗讜讻诇讬谉 讗转 讛驻住讞 讜讗讬谉 注诇讬讛谉 诇讛诪转讬谉 注讚 砖讬讘讜讗讜 讻讜诇诐 讗讘诇 驻讞讜转 诪砖诇砖讛 诇讗 讗讘诇 讗诐 讛讬讜 诪拽讜讘爪讬诐 讬讞讚 讜讬爪讗讜 讜谞转讗讞专讜 讜讛讚专 讘讛讜 讚讬讬诇讗 讜诇讗 诪爪讗谉 讗驻讬诇讜 诇讗 谞砖讗专 专拽 讗讞讚 诪讛诐 讗讬谉 爪专讬讱 诇讛诪转讬谉 讻讬讜谉 砖讛讬讜 砖诐 讜讬爪讗讜: 讗诪专 专讘讬谞讗 讜谞讜转谉 讚诪讬诐. 讛讗讜讻诇 驻住讞 讜诇讬转 讛诇讻转讗 讻讜讜转讬讛 讜讛谞''诪 讚注诇 讘注讬讚谞讗 讚注讬讬诇讬 讗讬谞砖讬 讜讛讚专 讘讛讜 讚讬讬诇讗:





专讘讬谞讜 讞谞谞讗诇

驻讬专讜砖 诪砖谞转谞讜 驻住讞 讗讞讚 讜讞诇拽讜讛讜 讜讗讜讻诇讬谉 讗讜转讜 讘砖转讬 讞讘讜专讜转 讗讜拽讬诪谞讗 诇专讘讬 讬讛讜讚讛 讚转谞讬 讘讘讬转 讗讞讚 讬讗讻诇 讜诇讗 讘砖谞讬 讘转讬诐 讜讻转讬讘 拽专讗 讗讞专讬谞讗 讗砖专 讬讗讻诇讜 讗讜转讜 讘讛诐 诪讻讗谉 砖讛驻住讞 谞讗讻诇 讘砖转讬 讞讘讜专讜转 专讘讬 砖诪注讜谉 讗讜诪专 注诇 讛讘转讬诐 讗砖专 讬讗讻诇讜 讗讜转讜 讘讛诐 诪诇诪讚 砖讛讗讜讻诇 讗讜讻诇讜 讘砖谞讬 诪拽讜诪讜转 诪讻讗谉 砖讛驻住讞 谞讗讻诇 讘砖谞讬 讘转讬诐 讬讻讜诇 讬讛讗 谞讗讻诇 讘砖转讬 讞讘讜专讜转 转"诇 讬讗讻诇 讜讗诪专讬' 讘诪讗讬 驻诇讬讙讬 专讘讬 讬讛讜讚讛 住讘专 讬砖 讗诐 诇诪住讜专转 讬讗讻诇 讻转讬讘 讘讘讬转 讗讞讚 讬砖 专砖讜转 诇讗讜讻诇 诇讗讜讻诇讜 讜诇讗讜讻诇 拽讗 诪讝讛讬专 专讞诪谞讗 砖诇讗 讬讗讻诇 讗讜转讜 讗诇讗 讘诪拽讜诐 讗讞讚 讘诇讘讚 讜诇讗 讘砖谞讬 诪拽讜诪讜转 讜专讘讬 砖诪注讜谉 住讘专 讬砖 讗诐 诇诪拽专讗 讬讗讻诇 拽讜专讗讬诐 注诇 讛驻住讞 拽讗 诪讝讛讬专 专讞诪谞讗 诇讛讗讻诇 讘讞讘讜专讛 讗讞转 讜诇讗 讘砖转讬 讞讘讜专讜转 讗讘诇 讞讘讜专讛 讗讞转 讘砖谞讬 诪拽讜诪讜转 专砖讗讬谉 讜拽讬讬诪讗 诇谉 讻专讘讬 讬讛讜讚讛 讚转谞谉 住转诪讗 讻讜转讬讛:




谞驻专爪讛 诪讞讬爪讛 讘讬谞讬讛诐 讜谞转驻专讚讜 讞爪讬诐 诇讞讚 讜讞爪讬诐 诇讞讚 谞注砖讜 讻砖转讬 讞讘讜专讜转 讘驻住讞 讗讞讚 讜讻谉 讗诐 讛讬讜 砖转讬 讞讘讜专讜转 讻诇 讗讞转 讘驻住讞 砖诇讛 谞住转诇拽讛 诪讞讬爪讛 诪讘讬谞讬讛诐 讜谞转注专讘讜 讻讗诇讜 讘讗讜 讗诇讜 诇转讜讱 讗诇讜 讜讗诇讜 诇转讜讱 讗诇讜 讜驻砖讜讟讜转 讛谉:




讛讻诇讛 讛讜驻讻转 讗转 驻谞讬讛 讜讗讜讻诇转. 驻讬' 诪驻谞讬 砖讛讬讗 讘讜砖讛 诇讗讻讜诇. 



专讘 讛讜谞讗 讻讚讗讬拽诇注 诇讘讬 专讘 谞讞诪谉 讘专 讬爪讞拽 讗诪专讜 诇讬讛 诪讛 砖诪讱 讗诪专 诇讛讜 专讘 讛讜谞讗 驻讬' 谞住诪讻转 讘讬砖讬讘讛 诇讛拽专讜转 专讘 讜讘讝讛 讛砖诐 讗谞讬 讬讚讜注 诇驻讬讻讱 讗诪专 讘注诇 讛砖诐 讗谞讗 讻诇讜诪专 住诪讜讱 讘讬砖讬讘讛 讗谞讬 讜讻讜' 注谞讬谞讗 诪住专讘讬谉 诇拽讟谉 讜讗讬谉 诪住专讘讬谉 诇讙讚讜诇 讻诇 诪讛 砖讗讜诪专 诇讱 讘注诇 讛讘讬转 注砖讛 讜讛砖讜转讛 讻讜住讜 讘讘转 讗讞转 讛专讬 讝讛 讙专讙专谉 讗诇讜 讻讜诇诐 讚讘专讬诐 驻砖讜讟讬谉 讛谉:




讗诪专 专讘 讛讜谞讗 讘谞讬 讞讘讜专讛 谞讻谞住讬谉 讗驻讬诇讜 讘砖诇砖讛 讜讬讜爪讗讬谉 讗驻讬' 讘讗讞讚 讻讜'. 驻讬' 讘谞讬 讞讘讜专讛 砖谞诪谞讜 注诇 讛驻住讞 讜讘讗讜 诪拽爪转 诪讛谉 讘注转 砖讚专讱 讘谞讬 讗讚诐 诇讛讻谞住 讜诇讗讻讜诇 讛驻住讞 讜砖讙专讜 讛讚讬讗诇讗 驻讬' 讚讬讗诇讗 讻讙讜谉 讛砖诪砖 砖讛讜讗 讛砖诪砖 砖诇讛谉 讜讞驻砖 讗讞专讬讛诐 讗讞专讬 讛谞砖讗专讬诐 诪讘谞讬 讞讘讜专讛 讜诇讗 诪爪讗诐 讗驻讬' [讗诐] 诇讗 谞转拽讘爪讜 诪讻诇 讘谞讬 讛讞讘讜专讛 讜讘讗讜 讗诇讗 砖诇砖讛 讘诇讘讚 讗讜讻诇讬谉 讗转 讛驻住讞 讛讛讜讗 讜讗讬谉 注诇讬讛谉 诇讛诪转讬谉 诇讛诐 注讚 砖讬讘讜讗讜 讻讬讜谉 砖谞转讗讞专讜 诇讘讜讗 诪讚专讱 讘谞讬 讗讚诐 讻讜诇诐 讗讘诇 驻讞讜转 诪砖诇砖讛 诇讗 讬讗讻诇讜 讗诇讗 讬诪转讬谞讜 注讚 砖讬讘讜讗讜 砖讗专 讘谞讬 讛讞讘讜专讛 讝讛 讚讬谉 讛谞讻谞住讬谉 讗讘诇 讗诐 讛讬讜 诪拽讜讘爪讬谉 讻讜诇谉 讜专讗讜 诪拽爪转谉 诇诪拽爪转谉 讜讬爪讗讜 讜谞转讗讞专讜 讬转专 诪谉 讛砖讬注讜专 砖讗诪专谞讜 讜讛讚专 讘讗 讚讬讗诇讗 讜诇讗 诪爪讗诐 讗驻讬诇讜 诇讗 砖讗专 诪讻诇 讘谞讬 讞讘讜专讛 讗诇讗 讗讞讚 讻讙讜谉 砖讛讬讜 砖诐 讻讜诇诐 讜专讗讜 讝讛 讗转 讝讛 讜讬爪讗讜 讗讜讻诇讜 讗驻讬诇讜 讛讗讞讚 讛谞砖讗专 讜讗讬谞诐 讬讻讜诇讬谉 诇讜诪专 诇讜 诇诪讛 诇讗 讛诪转谞转 讗讜转谞讜 讜讗诪专 专讘讬谞讗 讜谞讜转谉 讚诪讬诐 讛讗讜讻诇 讛驻住讞 讜诇讬转 讛诇讻转讗 讻讜转讬讛 讜讛谞讬 诪讬诇讬 讚注诇 讘注讬讚谞讗 讚注讬讬诇讬 讗讬谞砖讬 讻专讘讛 讜讛讚专 讘讛讜 讚讬讗诇讗:






讛诪讗讬专讬

讻诇 砖讛讜讗 转诇诪讬讚 讞讻诐 诪驻讜专住诐 讜讘注诇 砖诐 讜讬讜讚注 砖讛讜讗 谞讬讻专 诇专讜讘 诪拽讜诪讜转 诪讛诇讻讜 诇砖诪注 讗讝谉 讻砖砖讜讗诇讬谉 诇讜 讘讗讬讝讛 诪拽讜诐 砖谞讻谞住 砖诐 诪讛 砖诪讜 讗讬谉 讬讜讛专讗 讗爪诇讜 诇讛讝讻讬专 讗转 砖诪讜 讘诪诇转 专讘 讗讜 专' 讜讻谉 讻诇 讗讚诐 讛谞讻谞住 讘诪拽讜诐 讜专爪讛 讘注诇 讛讘讬转 诇讻讘讚讜 讗诐 诇讛住讘 讘讻讘讜讚 讻讙讜谉 砖讘谞讬 讛讘讬转 诪住讜讘讬谉 讘拽专拽注 讗讜 讘住驻住诇 讜讛讜讗 讗讜诪专 诇讜 诇讛住讘 注诇 讛诪讟讛 讜讻讬讜爪讗 讘讗诇讜 诪拽讘诇 讜讗讬谞讜 谞诪谞注 讻讱 讗诪专讜 讘讚专讱 讗专抓 讻诇 诪讛 砖讬讗诪专 诇讱 讘注诇 讛讘讬转 注砖讛 讜讗讬谉 讙讜专住讬谉 讘讛 讞讜抓 诪爪讗 讗诇讗 砖讘拽爪转 住驻专讬诐 谞诪爪讗 讻谉 讜讚专讱 讛讙讛转 诇讬爪谞讬诐 谞砖转讘砖讜 讘讛 讛住驻专讬诐 讜讗诐 谞转谞讜 诇讜 讻讜住 诇砖转讜转 讗诐 讘注诇 讛讘讬转 讗讜 讗讞讚 诪讙讚讜诇讬 讛讘讬转 谞讜转谞讬谉 诇讜 诪拽讘诇讜 诪讬讚 讘诇讗 砖讜诐 住讬专讜讘 砖讗讬谉 诪住专讘讬谉 诇讙讚讜诇 讗讘诇 讗诐 谞转谞讜 诇讜 注讘讚 讗讜 砖驻讞讛 讗讜 拽讟谉 诪住专讘 转讞诇讛 注讚 砖讬驻爪专 讘讜 讜讻砖砖讜转讛 讗讬谞讜 爪专讬讱 诇讛讞讝讬专 驻谞讬讜 诇砖转讜转 砖诇讗 讘驻谞讬讛诐 砖讗讬谉 讛讘讜砖转 讘讚讘专讬诐 讗诇讜 诪讚讛 诪砖讜讘讞转 讗诇讗 诇讻诇讛 讜讻讬讜爪讗 讘讛 讜讗讬谞讜 砖讜转讛 讚专讱 讙专讙专谞讜转 讻诇讜 讘讘转 讗讞转 讜诇讗 讚专讱 讙住讜转 讛专讜讞 诇讛驻住讬拽 讘讜 讛专讘讛 驻注诪讬诐 讗诇讗 诪驻住讬拽 讘讜 驻注诐 讗讞转 讜讞讜讝专 讜诪住讬讬诐 讘砖转讬讬转讜 讜讛讜讗 砖讗诪专讜 讘砖讜转讛 讻讜住讜 讘讘转 讗讞转 讛专讬 讝讛 讙专讙专谉 砖谞讬诐 讚专讱 讗专抓 砖诇砖讛 诪讙住讬 专讜讞 讜诪"诪 讗诐 讛讬讛 讛讻讜住 诪讜注讟 讘砖讬注讜专讜 专砖讗讬 诇砖转讜转讜 讘讘转 讗讞转 讚专讱 爪讞讜转 讗诪专讜 讘专' 讬砖诪注讗诇 砖砖转讛讜 讘讘转 讗讞转 讜砖讗诇讜 诇讜 诇讗 住讘专 诇讛 诪专 讛砖讜转讛 讻讜住讜 讘讘转 讗讞转 讛专讬 讝讛 讙专讙专谉 讜讛砖讬讘诐 讚专讱 爪讞讜转 诇讗 讗诪专讜 讘讻讜住讱 诪讜注讟 讜讬讬谞讱 诪转讜拽 专"诇 注专讘 讜讻专住讬 诪专讜讘讛:



讘住讜讙讬讗 讝讜 谞讗诪专 砖讘谞讬 讞讘讜专讛 谞讻谞住讬谉 砖诇砖讛 砖诇砖讛 讜讬讜爪讗讬诐 讘讗讞讚 讗讞讚 讜谞讗诪专 注诇讬讛 讜讛讜讗 讚注诇讜 讘注讚谞讗 讚专讙讬诇讬 诇诪讬注诇 讜讛讜讗 讚专讙砖 讘讛讜 讚讬讗诇讗 讜讻谉 砖讗讬谉 谞讜转谞讬谉 讚诪讬诐 讜讚讘专 讝讛 讙讗讜谞讬 住驻专讚 驻专砖讜 砖讘拽专讘谉 讛驻住讞 谞讗诪专讛 讜注谞讬谉 讛讚讘专讬诐 讛讜讗 砖讻诇 砖讛讬讜 讘谞讬 讛讞讘讜专讛 诪专讜讘讬诐 讛讬讜 专讙讬诇讬诐 诇讛讬讜转 砖诪砖 讛诪诪讜谞讛 诇砖诪砖 讗转 讛讞讘讜专讛 讛讜诇讱 讘砖讘讬诇诐 讜讗诐 讛讬讜 拽爪转诐 砖讜讛讬诐 诇讘讗 讻诇 砖谞讻谞住讜 诪讛诐 砖诇砖讛 讘砖注讛 砖讚专讱 讘谞讬 讗讚诐 谞讻谞住讬谉 诇讗讻讜诇 讛驻住讞讬诐 讜诇讗 砖讛拽讚讬诪讜 讬讜转专 诪讚讗讬 讜讻谉 砖讻讘专 讞讝专 讛砖诪砖 讛诪注讜专专诐 砖讬讘讗讜 讜诇讗 讘讗讜 讬讻讜诇讬诐 讗讜转诐 讛砖诇砖讛 诇讛转讞讬诇 讜诇讗讻讜诇 讻诇 砖讘注诐 讜讗讬谉 诪诪转讬谞讬诐 诇砖讗专 讜讗诐 讗讻诇讜 讛讻诇 讗讬谉 诪砖诇诪讬谉 诇讛诐 讻诇讜诐 讗诇讗 砖诪"诪 谞专讗讛 诇讬 诇砖讬讟讛 讝讜 砖爪专讬讻讬谉 注诇 讻诇 驻谞讬诐 诇讛砖讗讬专 诇讛诐 讻讝讬转 诇讻诇 讗讞讚 讗讘诇 讻诇 砖讛诪拽讚讬诪讬谉 驻讞讜转 诪砖诇砖讛 爪专讬讻讬谉 诇讛诪转讬谉 讗转 讛砖诇讬砖讬 讜诪"诪 讻诇 砖讘讗讜 讻诇诐 讜讗讻诇讜 拽爪转诐 讗讬谉 爪专讬讻讬谉 诇讛诪转讬谉 讛讗讞讚 讗转 讞讘专讜 讗驻讬诇讜 讙诪专 讗讞讚 诇讘讚讜 诪诇讗讻讜诇 讗讬谞讜 爪专讬讱 诇讛诪转讬谉 诇讗讞专讬诐 讗诇讗 讛讜诇讱 诇讜 讜讞讜讝专 诇讘专讻转 讛诪讝讜谉 讜诇讛诇诇 讜讗祝 讙讚讜诇讬 讛诪讞讘专讬诐 讻转讘讜讛 讘砖讬讟讛 讝讜 讜谞专讗讬谉 讛讚讘专讬诐 诪爪讚 讚讘专 讛诇诪讚 诪注谞讬谞讜 讜诪"诪 讙讚讜诇讬 讛诪驻专砖讬诐 诪讜讞讬诐 讘讛 诪驻谞讬 砖谞专讗讛 讻砖转讬 讞讘讜专讜转 讜诪驻专砖讬诐 讗讜转讛 讻砖讬讟转 讙讚讜诇讬 讛专讘谞讬诐 砖诇讗 讘驻住讞 谞讗诪专讛 讗诇讗 讘砖讗专 讬诪讜转 讛砖谞讛 讘讞讘讜专讛 砖谞讝讚诪谞讛 讘驻讜谞讚拽 讗讜 砖谞转讞讘专讜 诇讗讬讝讜 住讬讘讛 讜砖讜讻专讬谉 诇讛诐 砖诪砖 诇住讚专 诇讛诐 注谞讬谞讬 诪讗讻诇诐 讜讛砖拽讗转诐 讜讗诪专 砖讻诇 砖讘讗讜 砖诇砖讛 诪讛诐 爪专讬讱 讛砖诪砖 诇讬讻谞住 讜诇砖诪砖诐 讜讗讬谞讜 讬讻讜诇 诇讬诪谞注 砖诇讗 诇讬讝拽拽 诇讛诐 注讚 砖讬讘讗讜 讻诇诐 讜诇讗 讬爪讟专讱 诇讛诐 诇砖诪砖 讻诪讛 驻注诪讬诐 讗诇讗 诪砖诪砖 讗转 讗诇讜 讜讚讜拽讗 讻砖讘讗讜 讗诇讜 讛砖诇砖讛 讘砖注讛 讛专讗讜讬讛 讜诇讗 讛拽讚讬诪讜 讘讬讜转专 诪讚讗讬 讜讻谉 诪讗讞专 砖讛砖诪砖 讜讛讜讗 讛谞拽专讗 讚讬讗诇讗 诪专讙讬砖 讘讛诐 砖讗讬谉 专讜爪讬谉 诇讛转讗讞专 讬讜转专 诪讚讗讬 诇讛诪转讬谉 讗转 讛讗讞专讬诐 讛讗 驻讞讜转 诪砖诇砖讛 讗讬谞讜 讝拽讜拽 诇讛诐 诇砖诪砖诐 讗讞专 砖讗讬谉 专讗讜讬诐 诇讝讬诪讜谉 讜讝讜 砖诇 讬讜爪讗讬谉 讗讞讚 讗讞讚 驻专砖讜 讘讛 砖讗诐 讗讞专 讗讻讬诇讛 谞诪砖讱 讗讞讚 讗讜 砖谞讬诐 诇讗讻讜诇 讬砖 诇讜 诇讛诪转讬谉 诇讛诐 讜诇砖诪砖诐 讗注"驻 砖讻诇 讛砖讗专 讛砖诇讬诪讜 讗讻讬诇转诐 砖讻谉 讚专讱 讛讗讜讻诇讬诐 讗讞讚 诪讗专讬讱 讜讗讞专 诪拽爪专 讜讗讬谉 讛诪讗专讬讻讬诐 爪专讬讻讬诐 诇讬转谉 诇砖诪砖 讚诪讬诐 讬讜转专 诪谉 讛讗讞专讬诐 讜诇讗 诇讛讜住讬祝 诇讜 砖讻讱 讛讜讗 讛转谞讗讬 诪谉 讛住转诐:



讜谞砖诇诐 讛驻专拽 转讛诇讛 诇讗诇:





诪讛专砖"讗 - 讞讬讚讜砖讬 讛诇讻讜转

讘讚"讛 讜谞驻专住讛 讻讜' 讞讘讜专讛 讗讞转 讜讗讜讻诇讬谉 驻住讞 讗讞讚 讻讜' 讙讜诪专讬谉 讗讻讬诇转谉 讻讜' 注讻"诇. 诇讻讗讜专讛 诇驻讬 诪讛 砖驻讬专砖"讬 诇注讬诇 诇诪"讚 讚讗讬谞讜 谞讗讻诇 讘讘' 讞讘讜专讜转 讛讬讬谞讜 注讬拽专 转讞诇转 讗讻讬诇转讜 转讛讗 讘讞讘讜专讛 讗' 讻讜' 讗讘诇 讙讘专讗 讗讬 讘注讬 拽讗讬 诪讛讻讗 讻讜' 拽砖讛 诇讻讗讜专讛 讚讛讻讬 谞诪讬 讛讻讗 讻讬讜谉 讚注讬拽专 转讞诇转 讗讻讬诇讛 讛讬讛 讘讞讘讜专讛 讗讞转 讗诪讗讬 谞讗住专讬谉 讗讞"讻 讘驻专讬住转 诪讞讬爪讛 讘讬谞讬讛诐 讜讬"诇 讚诇讗 讚诪讬讗 诇讚诇注讬诇 讚诪注讜诇诐 讙诐 讗讞专 砖讗讞讚 诪讛诐 讛讜诇讱 讜讗讜讻诇 砖诐 诇讗 谞注砖讛 讘' 讞讘讜专讜转 讗诇讗 讚讛讛讜讗 讙讘专讗 讗讜讻诇 讘讘' 诪拽讜诪讜转 诪砖讗"讻 讛讻讗 讚讘诪拽讜诪谉 谞注砖讜 砖转讬 讞讘讜专讜转 诪诪砖 注"讬 讛驻专讬住讛 讜诪"诇 诪转讞诇讛 讘' 讞讘讜专讜转 讗讜 讘住讜祝 讜拽"诇:


转讜住' 讘讚"讛 讜诪"住 讬砖 讗诐 讻讜' 讜讛讗 讚讗诪专 诇注讬诇 讛诪讜爪讬讗 讘砖专 驻住讞 诪讞讘讜专讛 讻讜' 讗转讬, 讗驻讬诇讜 诇诪"讚 讻讜' 注讻"诇. 诇驻讬 诪讛 砖驻专砖"讬 诇注讬诇 讚讗讬讬专讬 讘讘' 讞讘讜专讜转 砖诇 讘' 驻住讞讬诐 讜讚讗讬 讚诇拽"诪 讚诇诪"讚 讚谞讗讻诇 讘讘' 讞讘讜专讜转 讛讬讬谞讜 讘驻住讞 讗讞讚 讗诇讗 讚诪砖诪注 诇讛讜 讚诇注讬诇 谞诪讬 讘讘' 讞讘讜专讜转 砖诇 驻住讞 讗' 讗讬讬专讬 讜诇诪"讚 讚讗讬谞讜 谞讗讻诇 讘讘' 讞讘讜专讜转 讛"谞 讛"拽 讚诪讞讘讜专讛 诇讞讘讜专讛 讗住讜专 诪砖讜诐 讚讗讬谞讜 谞讗讻诇 讘讘' 讞讘讜专讜转 讗讘诇 诇诪"讚 讚谞讗讻诇 讘讘' 讞讘讜专讜转 讗诪讗讬 拽转谞讬 讚讗住讜专 诪讞讘讜专讛 诇讞讘讜专讛 讚诇讬讻讗 诇诪讬诪专 讚讗讬讬专讬 讚讗讻诇 讻讘专 讘讞讘讜专讛 专讗砖讜谞讛 讜讗讬 讛讜爪讬讗讜讛讜 诇讞讘讜专讛 砖谞讬讛 讛"诇 讗讜讻诇 讘讘' 诪拽讜诪讜转 讚讗"讻 诇讗 讛讜讛 诇诪转谞讬 诪讞讘讜专讛 诇讞讘讜专讛 讗诇讗 诪诪拽讜诐 诇诪拽讜诐 诪砖讜诐 讚讗讬谞讜 谞讗讻诇 讘讘' 诪拽讜诪讜转 讜讚讜"拽:





诪讛专砖"讗 - 讞讬讚讜砖讬 讗讙讚讜转

诪"讟 拽专讬转 诇讱 专讘 讛讜谞讗 讗"诇 讘注诇 讛砖诐 讻讜'.  驻讬专砖"讬 诪拽讟谞讜转讬 拽讜专讗讬谉 诇讬 讻讱 专讘 讛讜谞讗 注讻"诇 讜讗讬谉 讻讗谉 讟注诐 诇拽专讜讗 讛拽讟谉 讘砖诐 专讘讬 讜讘住驻专 讬讜讞住讬谉 驻讬' 讘砖诐 专"讞 砖住诪讻讜讛讜 讜拽专讗讜 诇讜 专讘 讛讜谞讗 注讻"诇 讜爪"诇 诇驻讬专讜砖讜 砖诪转讞诇讛 诇讗 讛讬讛 讘讞讝拽转诐 砖讛讜讗 诪讜住诪讱 讻诇诇 注讚 砖讛讜讚讬注诐 砖讛讜讗 讘注诇 讛砖诐 讛讜讗 讛砖讬讘 诇讛诐 砖讛讜讗 诪讜住诪讱 讜讘讗转专讗 讚诇讗 讬讚注讬 诇讬讛 讗讬 爪讜专讘讗 诪专讘谞谉 讛讜讗 讘注讬 诇讗讜讚注讬讛 诇谞驻砖讬讛 讜拽"诇:


 讻诇 诪讛 砖讬讗诪专 诇讱 讘注讛"讘 注砖讛 讞讜抓 诪爪讗 讻讜'.  专讗讬转讬 讘住驻专 诪讜讙讛 砖诪讞拽讜 讞讜抓 诪爪讗 讜讛讬讬谞讜 诪砖讜诐 讚讗讬谉 诇讜 诪拽讜诐 讻讗谉 诇驻讬 注谞讬谞讜 讜讗讬谞讜 谞专讗讛 诇驻专砖 讞讜抓 诪爪讗 讻诪砖诪注讜 砖诇讗 讬爪讗 讛讗讜专讞 讙诐 砖讬讗诪专 诇讜 讘注讛"讘 爪讗 讜讻讬 讬转讗讻住谉 讗讚诐 讘注"讻 砖诇 讘注讛"讘 讜砖诪注转讬 讚讛"驻 讻诇 诪讛 砖讬讗诪专 诇讱 讘注讛"讘 注砖讛 砖讛讜讗 诪拽专讬 讘讻诇 讚讘专 讘注讛"讘 砖诇讱 诪砖讗"讻 讻砖讬讗诪专 诇讱 爪讗 讗讬谉 讝讛 诪拽专讬 讗诪讬专转 讘注讛"讘 砖诇讱 讻诇诇 讻讬讜谉 砖讗"诇 爪讗 讜拽"诇:


 讜讗讬谉 诪住专讘讬谉 诇讙讚讜诇 讻讜'.  讻转讘讜 讛转讜诐 讗诪讗讬 讚讬转讬讘 讗驻讜专讬讗 诇讗 砖讬讬讱 诇诪讬诪专 诪砖讜诐 讚讗讬谉 诪住专讘讬谉 讻讜' 注"砖 讜诪讬讛讜 拽"拽 讚讛讻讗 讗驻讬' 讘讚讘专 砖讬砖 讘讜 讙住讜转 专讜讞 讛砖讬讘 诇讜 诪砖讜诐 讚讻诇 诪讛 砖讬讗诪专 诇讱 讘注讛"讘 注砖讛 讻"砖 讘讛讱 讚诇拽诪谉 讻讬 讬讛讘讜 诇讱 讻住讗 讻讜' 讗诪讗讬 诇讗 讛砖讬讘 诇讜 谞诪讬 诪讛讗讬 讟注诪讗 讚讻诇 诪讛 砖讬讗诪专 诇讱 讘注讛"讘 注砖讛 讜讬"诇 讚诇注讬诇 诇讗 讬讚注 诇讛砖讬讘 讗诇讗 诪讛诇讻讜转 讚专讱 讗专抓 讗讘诇 讛讻讗 谞讬讞讗 诇讬讛 诇讛砖讬讘 诇讜 诪讚讬谞讗 讚讙诪' 讻诪"砖 讘驻专拽 讛驻讜注诇讬诐 讜讬诇驻讬' 诇讬讛 诪拽专讗讬 讚讙讘讬 讗讘专讛诐 讜讚讙讘讬 诇讜讟 讻驻讬专砖"讬 讘砖诪注转讬谉 讜拽"诇: 


 诪"讟 砖转讬转讬讛 讘转专讬 讻讜'.  谞专讗讛 讚讛讬讛 讗驻砖专 讜专讗讜讬 诇砖转讜转讜 讘讘转 讗讞转 讜讗注驻"讻 拽讗诪专 诇讬讛 诪讛诇讻讜转 讚"讗 诇砖转讜转讜 讘转专讬 讝讬诪谞讬 讗讘诇 诇讬讻讗 诇驻专讜砖讬 砖讛讬讛 讛讻讜住 讙讚讜诇 讜专讗讜讬 诇砖转讜转讜 讘讙' 讝讬诪谞讬 讚讗"讻 诪讛 讛砖讬讘 诇讜 诪砖讜诐 讚讙' 诪讚专讱 讗专抓 讚讗讬谞讜 谞专讗讛 砖讬讛讬讛 诪讚"讗 诪砖讜诐 讙住讜转 讛专讜讞 诇砖转讜转 讬讜转专 诪讚讬 砖讬注讜专 讛专讗讜讬 诇讗讚诐 诇砖转讜转 讜拽讚讜"拽:


 诪"讟 诇讗 讗讛讚专转 讗驻讱 讻讜'.  讗驻砖专 砖讛讬讛 诪谞讛讙诐 讻谉 诇砖转讜转 讘讗讛讚讜专讬 讗驻讬 拽爪转 讜讛讻"讙 驻讬专砖"讬 诇注讬诇 讙讘讬 诪"讟 讬转讬讘转 讗驻讜专讬讗:





诪讛专"诐

讘转讜住' 讚"讛 讜诪专 住讘专 讜讻讜'. 讜诇讗 诇讗讬砖讜转 讗讞专 砖驻讞讜转 讜讻讜' 谞"诇 砖爪"诇 讜诇讗 诇砖驻讞讜转 讗讞专 砖驻讞讜转 讜注讬讬谉 讘拽讬讚讜砖讬谉 讚祝 讬"讞:



讛讗砖讛 驻专拽 砖诪讬谞讬  :





讞讻诪转 砖诇诪讛

讙诪' 讬讻讜诇 讬讛讗 谞讗讻诇 讛驻住讞 讘讘' 讞讘讜专讜转 讻爪"诇:


砖诐 讜谞讜转谞讬谉 砖讻专 讚诪讬诐 讜爪专讬讱 讻爪"诇:


专砖"讬 讘讚"讛 讬讻讜诇 讬讛讗 讻讜' 讬讗讻诇 讜拽住讘专 讻讜' 讜注讜讚 讚拽讬讬诪讗 诇谉 讻讜' 讻爪"诇 讜讛讚"讗:


转讜住' 讘讚"讛 谞讻谞住讬谉 讻讜' 讜讬爪讗讜 讗诪专 专讘讬谞讗 讻讜' 讛讻诇 讚讘讜专 讗讞讚:





专砖"砖

讙诪专讗 诪住专讘讬谉 诇拽讟谉 讻讜'. 讛诪爪讬讬谞讬诐 砖讻讞讜 诇爪讬讬谉 (讘"诪 驻"讝):



转讚"讛 讗讬谉. 注讬讬谉 专砖"讗 讘讞"讗 讜讘诪"讗 住讬诪谉 拽"注 住拽"讬 诇转讬专讜抓 讛专砖"讗 讬砖讗专 讛拽讜砖讬讗 注诇讬讛诐 诪讛 砖砖讗诇讜讛讜 注讜讚 注诇 拽讘诇转 讛讻讜住 讜诇转讬' 讛诪"讗 拽砖讛 讚讛讗 注"讻 讬转讬讘 讗驻讜专讬讗 诪讬讚 讜诇讗 住专讘 讚讗讬 诇讗讞专 住讬专讜讘 诪讛 讝讜 砖讗诇讛 注讚 讻诪讛 讬讛讗 住专讘谉 讜讛讗 专讘讬 讬讜住讬 讗诪专 (砖讘转 拽讬讞 讘) 诪讬诪讬 诇"注 注"讚 讞讘讬专讬 讻讜' 讜注"讻 爪"诇 诪砖讜诐 讚讗讬讻讗 转专转讬 讛讬讬谞讜 讻"诪 砖讬讗诪专 诇讱 讘注讛"讘 讜讗"诪 诇讙讚讜诇 讗诐 讻谉 讗讬谞讛讜 讚诇讗 讬讚注讬 注讚讬讬谉 诪讛讗 讚讗"诪 讛"诇 诇砖讗讜诇 讙诐 注诇 讬砖讬讘转 驻讜专讬讗 诪讚讜注 讬转讬讘 诪讬讚 讜诇"谞 讚讚讜拽讗 讗诪专讬 讻"诪 砖讬讗诪专 讚讛讬讬谞讜 讗诪讬专讛 讘驻讛 讗讘诇 诇讗 讻砖诪讜砖讬讟 诇讜 讚讘专 讘诇转讬 讗诪讬专讛:





讘谉 讬讛讜讬讚注

诪址讗讬 讟址注职诪指讗 拽指专执讬转 诇指讱职 "专址讘 讛讜旨谞指讗"?. 讬砖 诇讛拽砖讜转 诇诪讛 讛诪转讬谞讜 讘砖讗诇讛 讝讜? 讜讛讬讛 诇讛诐 诇砖讗讜诇 讗讜转讜 注诇 讚讘专 讝讛 讻砖讗诪专 诇讜 砖诪讬 专讘 讛讜谞讗!
讜谞专讗讛 诇讬 讘住"讚 讻讬 讘转讞讬诇讛 转讬专爪讜 讘注讚讜 诪砖讜诐 讚'砖专讬 诇爪讜专讘讗 诪专讘谞谉 诇讛讜讚讬注 注爪诪讜 讘讗转专讗 讚诇讗 讬讚注讬 诇讬讛' (谞讚专讬诐 住讘.) 讗讱 讗讞专 砖专讗讜 讘讜 注讜讚 讚讘专讬诐 讗砖专 诇驻讬 讚注转诐 讟注讛 讘讛诐 讞砖讘讜 讚注讚讬讬谉 讗讬谞讜 转诇诪讬讚 讞讻诐 讙诪讜专 讜诇讗 谞注砖讛 砖诇诐 讘讞讻诪讛 讻讚讬 砖专讗讜讬 诇讛讜讚讬注 注爪诪讜 讘讗转专讗 讚诇讗 讬讚注讬 诇讬讛. 讜诇讻讱 讛拽砖讜 诇讜 讗讬讱 拽专讗 注爪诪讜 专讘?!
讗讜 讬讜讘谉 讘住"讚 讻讬 讛诐 讘转讞讬诇讛 诇讗 专爪讜 诇讛讟专讬讚讜 讘砖讗诇讜转 讜拽讜砖讬讜转 拽讜讚诐 砖讬砖讘 讜讬讻讘讚讜讛讜 讘讻讘讜讚 讛讗讜专讞 讜诇讻谉 讗讞专 讚谞讞 讜讬砖讘 讜讻讘讚讜讛讜 讘讻讜住 讻诪谞讛讙 讛讗讜专讞讬谉 讗讝 讛转讞讬诇讜 诇砖讗讜诇 讗讜转讜 讘讛砖讙讜转 讗砖专 讛讬讜 诪砖讬讙讬诐 注诇讬讜.
讜诪讛 砖讗诪专讜 诇讜 诇值讬转执讬讘 诪址专 讗址驻旨讜旨专职讬指讗 砖讻讘讚讜讛讜 讘讻讘讜讚 讙讚讜诇 诇讛讜砖讬讘讜 讘诪拽讜诐 讙讚讜诇讬诐 讜注讚讬讬谉 诇讗 讬讚注讜 讗讜转讜, 谞专讗讛 诇讬 讘住"讚 讻讬 讛诐 讛讬讜 讬讜讚注讬诐 砖讛讜讗 讘谞讜 砖诇 专讘 谞转谉 讜诇讻讱 讻讘讚讜讛讜 讘砖讘讬诇 讻讘讜讚 讗讘讬讜 讗祝 注诇 驻讬 砖诇讗 讬讚注讜 讗讜转讜 注讚讬讬谉 讗诐 讛讜讗 转诇诪讬讚 讞讻诐 讗讜 诇讗讜.
讜讘讝讛 讬讜讘谉 诇转专抓 讚拽讚讜拽 讗讞专 诪讛 砖讛讜爪专讱 诪住讚专 讛砖"住 诇驻专砖 砖讛讬' 专讘 讛讜谞讗 讘专讬' 讚专讘 谞转谉 讚讗拽诇注 诇讘讬 专讘 谞讞诪谉 讘专 讬爪讞拽 讜拽砖讛 诪讛 爪讜专讱 诇讛讜讚讬注讬谞讜 砖诐 讗讘讬讜? 讜住讙讬 诇讜诪专 专讘 讛讜谞讗 讘住转诐 讻讬 讝讜 诪注砖讛 讛讬讗! 讜讘讝讛 谞讬讞讗 砖讘讗 诇诇诪讚谞讜 转讬专讜抓 讚拽讚讜拽 讛谞讝讻专.



讻旨指诇 诪址讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转, 注植砖讉值讛, 讞讜旨抓 诪执爪旨值讗. 拽砖讛 诇驻讬 驻砖讜讟谉 砖诇 讚讘专讬诐 讗讬讱 讬转讗讻住谉 讛讗讜专讞 讗爪诇 讘注诇 讛讘讬转 讘注诇 讻专讞讜?
讜谞专讗讛 诇讬 讘住"讚 讛讻讜讜谞讛 讻旨指诇 砖讬专讜转 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转 诇注砖讜转 讘转讜讱 讘讬转讜 注植砖讉值讛, 讞讜旨抓 诪执爪旨值讗 专讜爪讛 诇讜诪专 讞讜抓 诪砖讬专讜转 砖诇 讬爪讬讗讛 砖讬讗诪专 诇讱 爪讗 讜讛讘讗 诇讬 讚讘专 讝讛 诪砖讜拽 驻诇讜谞讬 讗讜 诪讘讬转 驻诇讜谞讬 讜讻讬讜爪讗 讘讝讛 讗讬谉 讗转讛 诪讞讜讬讬讘 诪砖讜专转 讚专讱 讗专抓 诇注砖讜转 诇讜 砖讬专讜转 讞讜抓 诇讘讬转讜.
讗讜 谞专讗讛 诇讬 讘住"讚 爪旨值讗 诇砖讜谉 诪讗讬住讜转 讜讟讬谞讜祝 讻诪讜 '转执旨讝职专值诐 讻职旨诪讜止 讚指讜指讛 爪值讗 转止旨讗诪址专 诇讜止' (讬砖注讬讛 诇, 讻讘) 讚驻讬专讜砖讜 讛讜讗 诇砖讜谉 讟讬谞讜祝 讜讻谉 讻转讘 专讚"拽. 讜讻讗谉 专讜爪讛 诇讜诪专 讻旨指诇 砖讬专讜转 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转 注植砖讉值讛 诇讜 讞讜旨抓 诪砖讬专讜转 砖讬砖 讘讛 讟讬谞讜祝 讜诪讗讬住讜转.
讜讘讗讜驻谉 讗讞专 谞专讗讛 诇讬 讘住"讚 讞讜旨抓 诪执爪旨值讗 专讗砖讬 转讬讘讜转 诪谉 爪专讻讬 讗砖讛 讚讛讬讬谞讜 讗诐 讬讗诪专 诇讱 讘注诇 讛讘讬转 诇讛转注住拽 讘爪专讻讬 讗砖转讜 讗讬谉 讗转讛 诪讞讜讬讬讘 诇注砖讜转 诪砖讜诐 讻讬 讘砖讬专讜转 讝讜 讗转讬 诇讬讚讬 讞砖讚讗 诇讻谉 讛转专讞拽 诪砖讬专讜转 砖诇 爪专讻讬 讗砖讛.
讗讜 讬讜讘谉 讞讜旨抓 诪执爪旨值讗 专讗砖讬 转讬讘讜转 诪谉 爪讚讜拽讬 讗砖讛 讻诇讜诪专 讗诐 讘注诇 讛讘讬转 讛讜讗 爪讚讜拽讬 讗讬谉 诇讱 诇砖诪讜注 讚讘专讬讜 讗驻讬诇讜 讘讚讘专讬诐 讚注诇诪讗 讚讬诇诪讗 讘注讬 诪讬谞讱 诪讬讚讬 砖讛讜讗 讛驻讱 讚讘专讬 讞讝"诇, 讜讻谉 讗诐 讘注诇转 讛讘讬转 讛讬讗 讗砖讛 讗讬谞讜 谞讜讛讙 诪谞讛讙 讚专讱 讗专抓 讝讛 注诪讛 诪砖讜诐 讞砖讚讗.
讗讜 讬讜讘谉 讞讜旨抓 诪执爪旨值讗 专讗砖讬 转讬讘讜转 诪谉 爪讚 讗讬住讜专 专讜爪讛 诇讜诪专 讚讘专 砖讗讬谉 讘讜 讗讬住讜专 诪诪砖 讗诇讗 爪讚 讗讬住讜专 谞诪讬 诇讗 转砖诪注 诇讜 讻讙讜谉 砖讗讜诪专 诇讱 诇讗讻讜诇 讜诇砖转讜转 讚讘专 砖讬砖 讘讜 讞讜诪专讗 讚讗诐 讛讜讗 讗住讜专 讝讛 驻砖讬讟讗 砖诇讗 讬砖诪注 诇讜.
讜讘谞讬 讬讚讬讚讬 讻讛"专 讬注拽讘 讛讬"讜 驻讬专砖 讻旨指诇 砖讬专讜转 讜诪注砖讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转 诇注砖讜转, 注植砖讉值讛, 讞讜旨抓 诪讚讘专 砖讗讜诪专 诇讱 '爪旨值讗 诪砖讜专转 讚专讱 讗专抓' 专讜爪讛 诇讜诪专 讚诪讘拽砖 诇注砖讜转 讚讘专 讛驻讱 砖讜专转 讚专讱 讗专抓 讜谞讬诪讜住 讛注讜诇诐 注讻"讚 谞专"讜.



诪职住指专职讘执讬谉 诇职拽指讟指谉 讜职讗值讬谉 诪职住指专职讘执讬谉 诇职讙指讚讜止诇. 讛拽砖讛 诪讛专砖"讗 讝"诇 讗诪讗讬 诇讗 讛砖讬讘 讻诪讜 转砖讜讘讛 讛专讗砖讜谞讛 '讻旨指诇 诪址讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转, 注植砖讉值讛' 讜转讬专抓 讗讜转讛 转砖讜讘讛 讛讬转讛 诪讛诇讻讜转 讚专讱 讗专抓 讜讛讗 注讚讬驻讗 砖讛讬讗 诪讚讬谞讗 讚讙诪专讗? 注讬讬谉 砖诐.
讜诪拽砖讬诐 注诇 转讬专讜抓 诪讛专砖"讗 讝"诇 谞讛讬 讚转砖讜讘讛 讝讜 注讚讬驻讗 讟驻讬 诪讻诇 诪拽讜诐 讛拽讜砖讬讗 讛讬讗 注诇讬讛诐 讚拽讗专讬 诇讛 诪讗讬 拽讗专讬 诇讛 讻讬讜谉 砖讛诐 砖诪注讜 转砖讜讘讛 讚职讻旨指诇 诪址讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转 讜讻讜' 讜拽讘诇讜 讗讜转讛 诪讛 专讗讜 诇砖讗讜诇 砖讗诇讛 讝讜 讛砖谞讬转?
讜谞专讗讛 诇讬 讘住"讚 讻讬 讛诐 讞砖讘讜 讘讚注转诐 诪讛 砖讗诪专 '讻旨指诇 诪址讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转 注植砖讉值讛' 诇讗 讗转诪专 注诇 诪讬讚讬 讚讗讻讬诇讛 讜砖转讬讬讛 讗诇讗 讚讜拽讗 注诇 讬砖讬讘讛 讜讻讬讜爪讗 讘讛, 诪砖讜诐 讚讗讻讬诇讛 讜砖转讬讬讛 讬讝讚诪谉 讘讛诐 讚讘专讬诐 讛讻专讞讬讬诐 讛诪注讻讘讬诐 讗转 讛讗讜专讞 诪诇注砖讜转 专爪讜谉 讘注诇 讛讘讬转 讚讗讜诇讬 讛讜讗 讘转注谞讬转 讜讬爪讟专讱 诇讙诇讜转 诇讛诐 讛讟注诐 砖诇 讛住讬专讜讘 诪驻谞讬 砖讛讜讗 讘转注谞讬转 讗讜 讗讜诇讬 讬砖 诇讜 诪讬讞讜砖 砖讗讜转讜 诪讗讻诇 讜诪砖拽讛 讬讝讬拽 诇讜 讗讜 讗讜诇讬 讛讜讗 诪转谞讛讙 讘讞住讬讚讜转 砖诇 住讬讙讜驻讬诐 讜注讜讚 谞诪讬 讬讝讚诪谉 讘砖转讬讛 讚讘专 讗讞专 讗讜诇讬 讛讜讗 讞讜砖砖 诇注爪诪讜 砖诪讗 讬砖转讛 讛专讘讛 讜讬砖转讻专 讜讬转讘讝讛, 诇讻讱 讞砖讘讜 讚讛讗讬 讻诇诇讗 诇讗 讗讬转诪专 讘讗讻讬诇讛 讜砖转讬讬讛 讗诇讗 注诇 讬砖讬讘讛 讜讻讬讜爪讗, 讜诇讻谉 讗讞专 砖专讗讜 砖谞转谞讜 诇讜 讻讜住 讬讬谉 砖讛讜讗 讚讘专 砖转讬讬讛 讜诇讗 住讬专讘 讛拽砖讜 诇讜 讻讬 诇讚注转诐 诇讗 讗讬转诪专 讗讜转讜 讛讻诇诇 注诇 讗讻讬诇讛 讜讻诇 砖讻谉 注诇 砖转讬讬讛.
讗讬 谞诪讬 谞专讗讛 诇讬 讘住"讚 诇转专抓 讻讬 讘专讗砖谞讛 讻砖讗诪专 诇讜 '诇值讬转执讬讘 诪址专 讗址驻旨讜旨专职讬指讗' 诪住转诪讗 讘注诇 讛讘讬转 讗诪专 诇讜 讝讛 讜注诇 讻谉 讗诪专 '讻旨指诇 诪址讛 砖旨讈侄讬旨止讗诪址专 诇职讱指 讘旨址注址诇 讛址讘旨址讬执转, 注植砖讉值讛', 讗讱 讘谞转讬谞转 讛讻讜住 讗驻砖专 讚讗讞讚 诪谉 讘谞讬 讛讘讬转 讗讜 讗讞讚 诪谉 讛诪住讜讘讬谉 讛讜砖讬讟 诇讜 讛讻讜住 讜诇讗 讛讬讛 讘注诇 讛讘讬转 讗讱 讛讬讛 讗讚诐 讞砖讜讘 讜诇讻谉 讛讜讗 诇讗 讛砖讬讘 转砖讜讘讛 讛专讗砖讜谞讛 讜讙诐 讛诐 诇讗 转讬专爪讜 讘注讚讜 诪砖讜诐 转砖讜讘讛 专讗砖讜谞讛 讻讬讜谉 讚讘讝讛 诇讗 讛讬讛 讘注诇 讛讘讬转 讜诇讻讱 讛砖讬讘 转砖讜讘讛 讚'讗值讬谉 诪职住指专职讘执讬谉 诇职讙指讚讜止诇' 讻讬 讛讬讛 讗讜转讜 砖谞转谉 诇讜 讛讻讜住 讗讚诐 讞砖讜讘 讜讙讚讜诇.
讜诪讛 砖讗诪专 砖讈职诇止砖讈指讛 诪执讙旨址住旨值讬志讛指专讜旨讞址 谞专讗讛 诇讬 住讬诪谉 诇讚讘专 '讙讗讜讛 - 讙' 讗讜讛' 专讜爪讛 诇讜诪专 讗诐 讗讜讛 诇砖转讜转 讙' 讛专讬 讝讛 讙讗讜讛.



讛址讻旨址诇旨指讛 讛讜止驻侄讻侄转 驻旨指谞侄讬讛指 诪址讗讬 讟址注职诪指讗? 讗指诪址专 专址讘旨执讬 讞执讬旨指讗 讘旨址专 讗址讘旨指讗, 讗指诪址专 专址讘旨执讬 讬讜止讞指谞指谉: 诪执驻旨职谞值讬 砖讈侄讛执讬讗 讘旨讜止砖讈指讛. 谞专讗讛 诇讬 讘住"讚 注讜讚 讟注诐 讗讞专 讚专讱 讚专砖 讚讗诪专讜 专讘讜转讬谞讜 讝"诇 (讬讘诪讜转 住讘:) '砖专讜讬 讘诇讗 讗砖讛 砖专讜讬 讘诇讗 讘专讻讛' 讜讻谉 讗诪专讜 (讘讘讗 诪爪讬注讗 谞讟.) '讗讬谉 讛讘专讻讛 诪爪讜讬讛 讘转讜讱 讘讬转讜 砖诇 讗讚诐 讗诇讗 讘注讘讜专 讗砖转讜' 讜驻专砖谞讜 讛讟注诐 诪驻谞讬 讚注诇 讬讚讬 讝讜讜讙 讗讬砖 注诐 讗砖转讜 讗祝 注诇 驻讬 砖讗讬谞讛 讘转 注讬讘讜专 讻讙讜谉 砖讗讬谉 诇讛 讚诪讬诐 砖讛讬讗 注拽专讛 讗讜 诪注讜讘专转 注诇 讻诇 驻谞讬诐 诪讜诇讚讬诐 谞砖诪讜转 诪讗讜转讜 讝讜讜讙 讬注谉 砖讘砖讘讬诇 诪爪讜转 注讜谞讛 讝讜 讙讜专诪讬诐 砖讬转讬讬讞讚讜 诇诪注诇讛 住驻讬专转 讛讬住讜讚 注诐 住驻讬专转 讛诪诇讻讜转 讜讘讞讬讘讜专诐 讬讞讚 谞讜诇讚 讗讜专 谞砖诪讛 讗讞转 讻诪讜 注谞讬谉 讗砖专 转讻讛 讗讘谉 讘讗讘谉 讜讬讜爪讗 诪讛诐 讗讜专 讜讙诐 注讜讚 诪诪讬诇讗 注诇 讬讚讬 讞讬讘讜专 讬住讜讚 注诐 诪诇讻讜转 讬诪砖讱 砖驻注 讘专讻讛 诇讗讚诐 讗砖专 谞注砖讛 注诇 讬讚讜 讞讬讘讜专 讝讛.
讜讘讝讛 驻专砖转讬 讘住"讚 讛诪讚专砖 '讜址讬侄旨注职转址旨专 讬执爪职讞指拽 诇址讛殖' 诇职谞止讻址讞 讗执砖职讈转旨讜止' (讘专讗砖讬转 讻讛, 讻讗) 诪诇诪讚 砖讛转驻诇诇 讘注讜砖专 讜讛讜讗 转诪讜讛! 讗讱 讛讻讜讜谞讛 砖注砖讛 讘转驻讬诇转讜 讞讬讘讜专 讬住讜讚 讜诪诇讻讜转 砖讛诐 诪住驻专 '注讜砖专' 讻讬 诪住驻专 '讬住讜讚 讜诪诇讻讜转' 注讜诇讛 诪住驻专 '注讜砖专' [讻诇讜诪专 496+80 =576] 讜诇讻讱 讘讞讬讘讜专诐 讬诪砖讱 砖驻注 砖诇 注讜砖专. 讜注讬讬谉 诪"砖 讘住"讚 诇注讬诇 讘驻专拽 拽诪讗 讚讘专讻讜转 注诇 讚祝 讬讜"讚 讘诪讗诪专 '讜职讛址讟旨讜止讘 讘职旨注值讬谞侄讬讱指 注指砖执讉讬转执讬' 砖住诪讱 讙讗讜诇讛 诇转驻诇讛 注讬讬谉 砖诐.
谞诪爪讗 讛讘专讻讛 讘讗讛 诇讗讚诐 诪注转 砖讛讜讗 诪讝讚讜讜讙 注诐 讗砖转讜 砖注诇 讬讚讬 讻讱 诪转注讜专专 诇注砖讜转 讞讘讜专 讬住讜讚 讜诪诇讻讜转 砖讘讞讬讘讜专诐 讬诪砖讱 砖驻注 注讜砖专 讜讘专讻讛 诇讗讚诐, 讜诪讗讞专 砖讛讘专讻讛 讘讗讛 诇讗讚诐 注诇 讬讚讬 讛转讞讘专讜转讜 注诐 讗砖转讜, 诇讻讱 谞诪爪讗 讗砖转讜 讗讜讻诇转 诪砖诇讛 讜讗讬谞讛 诪住讜讙 诪讗谉 讚讗讻讬诇 讚诇讗 讚讬诇讬讛 讘讛讬诇 诇讗住转讻讜诇讬 讘讗驻讬讛 (讬专讜砖诇诪讬 注专诇讛 讗, 讙) 讗祝 注诇 驻讬 砖讗谞讞谞讜 专讜讗讬谉 砖讛讗讬砖 讛讜讗 讛诪讘讬讗 驻专谞住讛 诇讗砖转讜 讬注谉 讚讘讗诪转 讛讬讗 讬砖 诇讛 砖讜转驻讜转 注诪讜 讘讛砖转诇砖诇讜转 砖驻注 讛讘专讻讛 讛谞注砖讛 诪讻讞 讝讜讜讙诐 讝讛 注诐 讝讛, 讜讗讚专讘讗 诪爪讬谞讜 讘讚讘专讬 讞讝"诇 砖拽专讗讜 讛讘专讻讛 注诇 砖诪讛 砖转诇讜 讗讜转讛 讘讛 讬讜转专.
讘专诐 讻诇 讝讛 讛讜讗 诪注转 砖讛转讞讬诇 诇讛讝讚讜讜讙 注诪讛 讘讬讗讛 砖谞讬讛 砖讛讜讗 讝讜讜讙 讛专讗讜讬 诇讛讜诇讬讚 讘讜 谞砖诪讜转 砖注诇 讬讚讬 讻讱 讬转注讜专专 讚讜讙诪转 讝讗转 讘住驻讬专讜转 诇诪注诇讛 砖讬转讞讘专讜 讬住讜讚 讜诪诇讻讜转 砖讘讞讬讘讜专诐 谞讜诇讚 谞砖诪讜转 讜讙诐 讬砖转诇砖诇 砖驻注 讘专讻讛 讗讘诇 讘讘讬讗讛 专讗砖讜谞讛 砖讛讬讗 讗讬谞讛 诇讛讜诇讬讚 讗诇讗 专拽 诇注砖讜转讛 讻诇讬 讚讛讗 '讗讬谉 讗砖讛 诪转注讘专转 诪讘讬讗讛 专讗砖讜谞讛' (讬讘诪讜转 诇讚:) 注讚讬讬谉 诇讗 讛转讞讬诇 诇讛砖转诇砖诇 砖驻注 讛讘专讻讛 诇讗讚诐 讘砖讜转驻讜转 讗砖转讜 注诇 讚专讱 讛讗诪讜专 诇注讬诇 讜诇讻谉 诪讛 砖转讗讻诇 讘讘讬转 讘注诇讛 诇讗讜 诪砖诇讛 讗讜讻诇转 讜诇讻讱 专讗讜讬 砖转转讘讬讬砖 讘注转 讗讻讬诇转讛 讜转讞讝讬专 驻谞讬讛 讻讬 诪讗谉 讚讗讻讬诇 讚诇讗讜 讚讬诇讬讛 讘讛讬诇 诇讗住转讻讜诇讬 讘讗驻讬讛.
讜讛谞讛 讬讚讜注 砖讛讻诇讛 谞拽专讗 注诇讬讛 砖诐 讻旨址诇旨指讛 诪注转 讻谞讬住转讛 诇讞讜驻讛 注讚 讘讬讗讛 砖谞讬讛 讜诇讻谉 驻讛 注讬专谞讜 诪谞讛讙诐 讙诐 讘讟讘讬诇讛 砖谞讬讛 讻砖转诇讱 诇讟讘讜诇 讘讘讬转 讗讘讬讛 讬讘讬讗讜讛 讘诇讬诇讛 诇讘讬转 讘注诇讛 讘讗诪讘讜讛讗 讜谞讬专讜转 诪讛诇讻讬诐 诇驻谞讬讛 讜讗讬谉 谞讜讛讙讬诐 讘讛 爪谞讬注讜转 诇讛住转讬专 讟讘讬诇转讛 讻讚专讱 讛谞砖讬诐 讜专拽 讗讞专 讘讬讗讛 砖谞讬讛 谞讜讛讙转 讻砖讗专 谞砖讬诐 诇讛住转讬专 讟讘讬诇转讛 讜诇讻谉 讗诪专 讛转谞讗 讛址讻旨址诇旨指讛 讛讜止驻侄讻侄转 驻旨指谞侄讬讛指 专讜爪讛 诇讜诪专 讘注讜讚 砖讬砖 注诇讬讛 砖诐 讻旨址诇旨指讛 讗讝 讛讜驻讻转 驻谞讬讛 诪砖讜诐 讚讗讻讬诇 讚诇讗 讚讬诇讬讛 讘讛讬诇 诇讗住转讻讜诇讬 讘讗驻讬讛 讜拽讜讚诐 讘讬讗讛 砖谞讬讛 注讚讬讬谉 诇讗 讛转讞讬诇 砖驻注 讛讘专讻讛 讘砖讜转驻讜转 砖诇讛 讜讗讬谉 讛讘专讻讛 谞拽专讗转 注讚讬讬谉 注诇 砖诪讛, 讜讗诪专 讝讗转 讘讗讻讬诇转 讘砖专 讛驻住讞 砖砖讞讟 注诇讬讛 讘注诇讛 讜讛讜讗 讙诐 讻谉 讬讜砖讘 讘讞讘讜专讛 讝讜 讚讗讻讬诇转 讛驻住讞.
讜注讜讚 谞专讗讛 诇讬 讘住"讚 诇讜诪专 讟注诐 讗讞专 讘讝讛, 讚讗诪专讜 专讘讜转讬谞讜 讝"诇 (讬讘诪讜转 住讘:) '砖专讜讬 讘诇讗 讗砖讛 砖专讜讬 讘诇讗 讞讜诪讛 讘诇讗 讘专讻讛 讘诇讗 砖诇讜诐' 讜注诇 讻谉 诇驻讬 讝讛 讗诐 讛讗砖讛 讗讜讻诇转 诪砖诇 讘注诇讛 讗讬谞讛 讗讜讻诇转 讘讞讬谞诐 讚讛讗 注诇 讬讚讛 讛讜讗 砖专讜讬 讘讞讜诪讛 讜讘专讻讛 讜砖诇讜诐 讜讗诐 讻谉 讛谞讗转讜 诪诪谞讛 讬讜转专 讗讱 讝讛 转讬谞讞 讗诐 讛讬讗 讛转讞讬诇讛 诇讛转注住拽 讘爪专讻讬 讛讘讬转 讜诇砖诪砖 讗转 讘注诇讛 讜诇砖诪讜专 诇讜 讘讬转讜 讜讻诇讬讜 砖注诇 讬讚讬 讻讱 讛讜讗 砖专讜讬 讘转讜讱 讞讜诪讛 讜讘专讻讛 讜砖诇讜诐 讗讘诇 讗诐 讛讬讗 注讜讚谞讛 讻诇讛 讬讜砖讘转 讘讞讚专讛 转讜讱 讻诇转 讞转谞讬诐 讜讗讬谞讛 注讜住拽转 讘爪讜专讻讬 讛讘讬转 讜讗讬谞讛 转讜驻住转 讻诇讜诐 诪讻诇 讻诇讬 讛讘讬转 讜讘讬转 讘注诇讛 注讜讚谞讜 讘讬讚 讗讞专讬诐 诇讗 讛讙讬注 注讚讬讬谉 诪诪谞讛 讛谞讗讛 诇讘注诇讛 讜讗诐 讻谉 讗讬谉 讝讜 讗讜讻诇转 诪砖诇讛 讜诇讻讱 讛讬讗 讘讜砖讛 诇讗讻讜诇 讘讞讘讜专转 讛驻住讞 砖砖讞讟 注诇讬讛 讘注诇讛 诪驻谞讬 砖讘注诇讛 讬讜砖讘 砖诐 讻讬 '诪讗谉 讚讗讻讬诇 讚诇讗讜 讚讬诇讬讛 讘讛讬诇 诇讗住转讻讜诇讬 讘讗驻讬讛' 讗诇讗 讛讜驻讻转 驻谞讬讛 讜讗讜讻诇转.
 @22驻讝. "讜职讛指讬指讛 讘址讬讜止诐 讛址讛讜旨讗 谞职讗只诐 讛殖' 转旨执拽职专职讗执讬 讗执讬砖讈执讬 讜职诇止讗 转执拽职专职讗执讬 诇执讬 注讜止讚 讘旨址注职诇执讬" (讛讜砖注 讘, 讬讞) 讗指诪址专 专址讘旨执讬 讬讜止讞指谞指谉: 讻旨职讻址诇旨指讛 讘旨职讘值讬转 讞指诪执讬讛指 讜职诇止讗 讻旨职讻址诇旨指讛 讘旨职讘值讬转 讗指讘执讬讛指
讬砖 诇讛拽砖讜转 讚'讘旨址注职诇执讬' 爪讜讚拽 讬讜转专 讘旨职讘值讬转 讞指诪执讬讛指 砖讻讘专 谞讘注诇讛 讜讻诪"砖 讛专讬"祝 讝"诇.
讜谞专讗讛 诇讬 讘住"讚 讚诪讛 砖讗诪专 '讘旨职讘值讬转 讗指讘执讬讛指' 诇讗 拽讗讬 注诇 讝诪谉 砖讛讬讗 讗专讜住讛 拽讜讚诐 谞砖讜讗讬谉 讗诇讗 拽讗讬 注诇 讗讞专 谞砖讜讗讬谉 砖讻讘专 谞讘注诇讛 讜讛讜诇讻转 诪讘讬转 讞诪讬讛 诇讘讬转 讗讘讬讛 讜讛诇讬讻讛 讝讜 讛讬讜 转讛讬讛 讘砖谞讬 讗讜驻谞讬诐 讛讗' 讛讜讗 砖讘注诇讛 讗讜讛讘 讗讜转讛 讜诪转谞讛讙 注诪讛 讘砖诇讜诐 讜讗讛讘讛 讜讞讬讘讛 讜讛讜诇讻转 诇讘讬转 讗讘讬讛 诇住驻专 诇讛诐 注诇 讟讜讘 诪爪讘讛 讜诪注诪讚讛 讘讘讬转 讘注诇讛 讻讚讬 砖讬砖诪讞讜. 讜注诇 讝讛 讛讗讜驻谉 拽讗诪专 '讻旨职讻址诇旨指讛' 砖谞诪爪讗转 砖诇诪讛 讘旨职讘值讬转 讞指诪执讬讛指 讜专讚讜驻讛 诇讬诇讱 诇讛讙讬讚 砖讘讞讛 讘讘讬转 讗讘讬讛 讜讝讜 讘讛讬讜转讛 讘讘讬转 讗讘讬讛 讛讬讗 讗讛讜讘讛 诇讘注诇讛 讜讗讬谉 诇讛 诪讗讬住讛 讻诇诇. 讜讗讜驻谉 讛讘' 讛讜讗 砖讘注诇讛 讗讬谞讜 讗讜讛讘讛 讜诪专讗讛 诇讛 驻谞讬诐 讝讜注驻讜转, 讜注讜砖讛 诇讛 讛讻注住讜转 讜注诇 讻谉 讛讜诇讻转 讜讘讜专讞转 诇讘讬转 讗讘讬讛, 讜讝讜 讘讛讬讜转讛 讘旨职讘值讬转 讗指讘执讬讛指 讛讬讗 讘驻讬专讜讚 讜砖谞讗讛 注诐 讘注诇讛 讜诪讜讗住 讘讛.
谞诪爪讗 讛讗砖讛 讗讞专 砖谞砖讗转 讜讛讜诇讻转 诇讘讬转 讗讘讬讛 诇驻注诪讬诐 讛讬讗 注讜诪讚转 砖诐 讘讗讛讘讛 讜砖诇讜诐 注诐 讘注诇讛 讜诇驻注诪讬诐 诇讛驻讱 讻诪"砖 讘砖谞讬 讗讜驻谞讬诐 讛谞讝讻专讬诐, 诪讬讛讜 讗诐 讗谞讞谞讜 专讜讗讬谉 砖讛讬讗 讗讬谞讛 讝讝讛 诪讘讬转 讘注诇讛 砖转诪讬讚 讛讬讗 讘讘讬转 讞诪讬讛 讜讗讬谞讛 讛讜诇讻转 诇讘讬转 讗讘讬讛 讝讜 讛讚讘专 讬讜专讛 砖讛讬讗 讘讗讛讘讛 讙讚讜诇讛 讜注讝讛 注诐 讘注诇讛 讜诇讻谉 讗讬谞讜 讬讻讜诇 诇注讝讜讘 讗讜转讛 讗驻讬诇讜 砖注讛 讗讞转 讜讙诐 讛讬讗 讗讬谞讛 讬讻讜诇讛 诇讝讜讝 诪讗爪诇讜 砖注讛 讗讞转 讜诇讻讱 讬讜砖讘转 注诪讜 转诪讬讚 讜讗讬谞讛 讝讝讛 诪讘讬转讜.
讜讻谉 讬砖专讗诇 讬讚诪讜 诇注转讬讚 讻讻诇讛 砖讛讬讗 转诪讬讚 讘讘讬转 讞诪讬讛 讜讗讬谞讛 讬讻讜诇讛 诇讛驻专讚 诪讘注诇讛 专讙注, 讻谉 讬砖专讗诇 讗讬谉 讞讜讟讗讬诐 讻诇诇 讗诇讗 转诪讬讚 讛诐 诪专讜爪讬诐 诇驻谞讬讜 讬转讘专讱 诪讛 砖讗讬谉 讻谉 注转讛 讬讚诪讜 讻旨职讻址诇旨指讛 砖讗转讛 诪讜爪讗 讗讜转讛 讘旨职讘值讬转 讗指讘执讬讛指, 讚讝讛 讬讛讬讛 讘砖谞讬 讗讜驻谞讬诐 讛讗' 诇讟讜讘讛 砖谞诪爪讗转 砖诇讬诪讛 讜讘讗讛 诇讛讙讬讚 砖讘讞讛 讘讘讬转 讗讘讬讛, 讜讛讘' 诇讛驻讱 砖讬砖 讘讬谞讛 诇讘讬谉 讘注诇讛 砖谞讗讛 讜讛讻注住讜转 讜诇讻讱 讘讜专讞转 诇讘讬转 讗讘讬讛, 讜诇讻谉 注诇 讝诪谉 讛讝讛 砖讚讜诪讛 诇讻诇讛 砖讛讜诇讻转 诇讘讬转 讗讘讬讛 拽讜专讗转 讗讜转讜 讘砖诐 '讘旨址注职诇执讬' 讻讬 诇砖讜谉 讘注诇 住讜讘诇 砖谞讬 驻讬专讜砖讬诐 讛讗' 诇讟讜讘讛 砖讛讜讗 诇砖讜谉 讘注讬诇讛 讞讬讘讜专 讗讬砖 讜讗砖转讜, 讜讛讘' 诇砖讜谉 诪讗讬住讛 讻诪讜 讙注讬诇讛 讗讜 讘讞讬诇讛 砖讻谉 驻讬专砖 讛专讚"拽 讝"诇 注诇 驻住讜拽 '讜职讗指谞止讻执讬 讘指旨注址诇职转执旨讬 讘指诐' (讬专诪讬讛讜 诇讗, 诇讗) 砖讻转讘 '讘指旨注址诇职转执旨讬' 讻诪讜 讘讞诇转讬 注谞讬讬谞讜 拽爪转讬 讻诪讜 '讜职讙址诐 谞址驻职砖指讈诐 讘指旨讞植诇指讛 讘执讬' (讝讻专讬讛 讬讗, 讞) 注讬讬谉 砖诐. 讜讻转讜讘 讘住驻专 讛砖专砖 砖讻谉 讛讜讗 讛诇砖讜谉 讘注专讘讬 砖讗讜诪专讬诐 '讘'注诇 讗诇 专讙'讜诇 讘'讗诇 诪专讗' 讻诇讜诪专 拽抓 讘讛 讜讙讬专砖讛 讬注讬讬谉 砖诐.
讛专讬 诇砖讜谉 讘旨址注址诇 住讜讘诇 砖谞讬 驻讬专讜砖讬诐 讗讞讚 诇砖讘讞 讜讗讞讚 诇讙谞讗讬 讜讝讛 讛砖诐 专讗讜讬 诇讛讬讜转 注诇 讗砖讛 讗砖专 转诪爪讗谞讛 讛讜诇讻转 诪讘讬转 讘注诇讛 诇讘讬转 讗讘讬讛 砖讛诇讬讻讛 讝讜 讛讬讜 转讛讬讛 讘砖转讬 讗讜驻谞讬诐 讗砖专 讗诪专谞讜 讗讱 转讜讗专 讗执讬砖讈执讬 讗讬谉 讘讜 诪砖诪注讜转 诇讙谞讗讬 讻诇诇 讗诇讗 专拽 诇砖讘讞 讜讝讛 讬爪专讱 注诇 讻诇讛 砖转专讗讛 讗讜转讛 转诪讬讚 讘讘讬转 讞诪讬讛 讜讗讬谞讛 讛讜诇讻转 诇讘讬转 讗讘讬讛 讻诇诇 讜讘讝讗转 讗讬谉 诪拽讜诐 诇讛住转驻拽 讘诇讙谞讗讬 讗诇讗 专拽 诇砖讘讞 讻讬讜谉 砖讛讬讗 注讜诪讚转 转诪讬讚 注诐 讘注诇讛 讘讗讛讘讛 讜砖诇讜诐 讜诇讻谉 讗讬谞讛 讝讝讛 诪讘讬转讜.
讜讛谞讛 讛专讘 注讬讜谉 讬注拽讘 讝"诇 讻转讘, 谞专讗讛 诇讬 讛驻讬专讜砖 诇驻讬 砖讬砖专讗诇 讘注讜诇诐 讛讝讛 讛诐 讻驻讜驻讬诐 诇砖谞讬 讗讚讜谞讬诐 讻讚讗讬转讗 讘讘专讻讜转 讜注讬专讜讘讬谉 (讘专讻讜转 住讗. 讜注讬专讜讘讬谉 讬讞.) '讗讜止讬 诇执讬 诪执讬执旨爪职专执讬 讜职讗讜止讬 诇执讬 诪执讬旨讜止爪职专执讬' 讜讚讜诪讬谉 诇讗专讜住讛 讘讘讬转 讗讘讬讛 讚拽讬讬诪讗 诇谉 讗讘讬讛 讜讘注诇讛 诪驻讬专讬谉 谞讚专讬讛 砖讬砖 注诇讬讛 专砖讜转 讘注诇讛 讜讗讘讬讛 诪讛 砖讗讬谉 讻谉 诇注转讬讚 砖讬住讬专 讛' 讗侄转 诇值讘 讛指讗侄讘侄谉 砖讛讜讗 讛讬爪专 讛专注 诪拽专讘讬谞讜 讜诇讗 讬讛讬讛 注诇讬谞讜 专拽 专砖讜转 讛' 讗讞讚 讗讝 讛讬讗 讻旨职讻址诇旨指讛 讘旨职讘值讬转 讞指诪执讬讛指 砖讗讬谉 注诇讬讛 专拽 专砖讜转 讘注诇讛 注讚 讻讗谉 诇砖讜谞讜.
讜讗谞讗 注讘讚讗 谞专讗讛 诇讬 讘住"讚 诇驻专砖 讛拽讚诪讛 讝讜 讜讚专讱 讛谞讝讻专 砖讚专讱 讘讜 讛专讘 讝"诇 讘讗讜驻谉 讝讛 讜讛讜讗 讻讬 讛讗讚诐 诪注转 讛诇讬讚讛 讬讘讗 讬爪专 讛专注 讜讬诪砖讜诇 讘讜 讚讻转讬讘 (讘专讗砖讬转 讚, 讝) '诇址驻侄旨转址讞 讞址讟指旨讗转 专止讘值抓' 讜讜讻诪讜 砖谞讗诪专 讘拽讛诇转 (拽讛诇转 讟, 讬讚) '注执讬专 拽职讟址谞指旨讛 讜址讗植谞指砖执讈讬诐 讘指旨讛旨 诪职注指讟 讜旨讘指讗 讗值诇侄讬讛指 诪侄诇侄讱职 讙指旨讚讜止诇 讜职住指讘址讘 讗止转指讛旨 讜旨讘指谞指讛 注指诇侄讬讛指 诪职爪讜止讚执讬诐 讙职旨讚止诇执讬诐' 讗讱 讗讞专 砖讬讛讬讛 讘谉 讬"讙 砖谞讛 讬讘讗 讙诐 讛讬爪专 讛讟讜讘 诇诪砖讜诇 讘讜 讜讛讗讚诐 讬讛讬讛 转讞转 诪诪砖诇转 砖谞讬 讗讚讜谞讬诐 砖讝讛 诪讜砖讱 讗讜转讜 转讞转 诪诪砖诇转讜 讜讝讛 诪讜砖讻讜 转讞转 诪诪砖诇转讜 讻谉 讛讗讚诐 驻注诐 讬爪专 讛专注 诪讜砖诇 讘讜 砖讬注砖讛 讛讗讚诐 讻讚讘专讬讜 讜驻注诐 讬爪专 讛讟讜讘 诪讜砖诇 讘讜 砖讬注砖讛 讻讚讘专讬讜 讻讬 讛讗讚诐 驻讜注诇 讟讜讘 讜驻讜注诇 专注!
讜讝讛讜 诪诪砖 讻旨职讻址诇旨指讛 讘注讜讚讛 讘旨职讘值讬转 讗指讘执讬讛指 砖讬砖 诇讛 砖谞讬 讗讚讜谞讬诐 砖讜诇讟讬诐 讘讛 砖讗讘讬讛 讜讘注诇讛 诪驻讬专讬诐 谞讚专讬讛. 讗讱 诇注转讬讚 讬转讘讟诇 讛讬爪专 讛专注 讜讬转讜拽谉 诇讙诪专讬 砖讬讛讬讛 谞讻诇诇 讘讬爪专 讛讟讜讘 讜谞诪爪讗 讗讬谞讜 砖讜诇讟 讘讬砖专讗诇 讗诇讗 讬爪专 讛讟讜讘 讻旨职讻址诇旨指讛 讘旨职讘值讬转 讞指诪执讬讛指 讗砖专 砖诇讬讟转 讗讘讬讛 讘讟诇讛 讜诇讗 谞砖讗专 注诇讬讛 讗诇讗 专拽 砖诇讬讟转 讗讚讜谉 讗讞讚 砖讛讜讗 讘注诇讛.
讜讘讝讛 讬讜讘谉 专诪讝 讛讻转讜讘 讗砖专 讘讜 谞专诪讝 讚讘专 讝讛 讜讛讜讗 讻讬 讗执讬砖讈执讬 [321] 注诐 讛讻讜诇诇 注讜诇讛 讬值爪侄专 讛址讟旨讜止讘 [322] 讜转讬讘转 讘旨址注职诇执讬 讛讜讗 '讘' 注指诇址讬' 专讜爪讛 诇讜诪专 砖谞讬 砖专讬诐 讬砖 注诇讬.





讘谞讬讛讜

诇指讗 讗址诪职专值讬 讘旨职讻讜止住职讱指 拽指讟指谉 讜职讬值讬谞职讱指 诪指转讜止拽 讜旨讻职专值住执讬 专职讞指讘指讛. 拽砖讗 讗诐 讛讬讬谉 诪转讜拽 讻诇 砖讻谉 讚讛讜讬 讙旨址专职讙旨职专指谉 讗诐 讬砖转讛讜 讘旨职讞址讚 讝执诪职谞指讗?
讜谞专讗讛 诇讬 讘住"讚 讚住讘讬专讗 诇讬讛 诇讗 谞专讗讛 讙旨址专职讙旨职专指谉 讗诇讗 讘讬讬谉 讛诪砖讻专, 讗讘诇 讗诐 讛讬讬谉 诪转讜拽 讚讗讬谞讜 诪砖讻专, 讛专讬 讝讛 讚讜诪讛 诇诪讬诐 讚诇驻注诪讬诐 讬砖转讛 讛讗讚诐 诪讬诐 讛专讘讛 诇爪诪讗讜 讜讗讬谉 讝讛 讘讻诇诇 讙旨址专职讙旨职专指谉 讻讬讜谉 讚爪诪讗 讜专讜爪讛 诇讛专讜讜转 爪诪讗讜谞讜.
讜注讜讚 谞专讗讛 诇讬 讘住"讚 讛讗 讚'讬值讬谞职讱指 诪指转讜止拽' 诇讗讜 讟注诐 讘讗驻讬 谞驻砖讬讛 讛讜讗, 讗诇讗 讛讜讗 住讬讜诪讗 讚'讻讜止住职讱指 拽指讟指谉' 讚讗讬转 讘讬讛 讟注诪讗 讚讗讬谉 讝讛 讙旨址专职讙旨职专指谉, 讜讻讚讬 砖诇讗 讬讛讬讛 谞专讗讛 诪讚讘专讬讜 砖讛讜讗 诪讘讝讛讜 讘爪专讜转 注讬谉, 讘讗讜诪专讜 砖讛讘讬讗 讻讜住 拽讟谉, 诇讻讱 住讬讬诐 讚'讬值讬谞职讱指 诪指转讜止拽' 讻诇讜诪专 砖讛讜讻专讞转 诇讛讘讬讗 讻讜住 拽讟谉 诪砖讜诐 讚'讬值讬谞职讱指 诪指转讜止拽', 讜讻诇 讚讘专 诪转讜拽 讛专讘讛 讗讬谉 讛讗讚诐 砖讜转讛 诪诪谞讜 讛专讘讛 讘讘转 讗讞转, 诪砖讜诐 讚拽抓 讘诪转讬拽讜转 砖诇讜 讜讗诪专 注讜讚 讟注诐 砖谞讬 砖'讻职专值住执讬 专职讞指讘指讛'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 专讘讬 讬砖诪注讗诇 讘专讘讬 讬讜住讬. 讘讬专讜砖诇诪讬 住驻"讙 讚诪注砖专讜' 讗讬转讗 专"讗 讘专"砖:





砖注专讬 转讜专转 讘讘诇

(驻讜 讘) 讻诇 诪讛 砖讬讗诪专 诇讱 讘注讛"讘 注砖讛 讞讜抓 诪爪讗.鈥斪ぷ�' 砖专拽 讻诇 讚讘专 砖讬讗诪专 诇讱 讘注讛"讘 转注砖讛, 讗讘诇 诇讗 砖诇讗 讘专砖讜转讜. 讜讗讬谉 讛讗讜专讞 讬讜砖讘 注讚 砖讬讗诪专 诇讜 讘注讛"讘 "砖讘", 讚驻注诪讬诐 讬拽驻讬讚 讘注讛"讘 讗诐 讛讗讜专讞 讬砖讘 诪注爪诪讜 (注讬' 砖讘转 诪讜 讗). 讜讻谉 诇讗 讬讗讻诇 注讚 砖讬讗诪专 诇讜 讘注讛"讘 "讗讻讜诇", 砖诪讗 讗讬谉 住注讜讚转讜 诪住驻拽转 诇讗讜专讞 (注讬' 转注谞' 讻讙 讘). 讜讻谉 诇讗 讬拽讞 讛讗讜专讞 讜讬转谉 讗祝 诇讘谞讜 砖诇 讘注讛"讘 讘诇讗 专砖讜转讜 (注讬' 讞讜诇讬谉 爪讚 讗). 讗讘诇 讗诐 讘讗 讝诪谞讜 砖诇 讗讜专讞 诇爪讗转 诇讚专讻讜 讗讬谞讜 爪专讬讱 诇讛诪转讬谉 注讚 砖讬讗诪专 诇讜 讘注讛"讘 "爪讗", 讗诇讗 讬爪讗 讘注爪诪讜, 讻讬 讗讬谉 讚专讱 讗专抓 诇讘注讛"讘 砖讬爪讜讛 诇讗讜专讞 诇爪讗转 诪讘讬转讜.


讜讛讬讬谞讜 谞诪讬 诪讛 砖讗诪专讜 诇讜 诇专讘 讛讜谞讗 讘专讬讛 讚专讘 谞转谉 "诪"讟 讻讬 讗诪讬谞讗 诇讱 谞讬转讘 诪专 讗驻讜专讬讗 讬转讘转", 驻讬' 诇诪讛 讛讜爪专讻转 诇讛诪转讬谉 注讚 砖讗诪专谞讜 诇讱 "砖讘", 讜诇讗 讬砖讘转 诪讬讚 讘讘讜讗讱. 讜诪讛 砖驻讬' 专砖"讬 讘讝讛 讚讞讜拽 (讻"讝 砖诪注转讬).


(驻讜 住注"讘) 讗诪专 专讘讬谞讗 讜谞讜转谞讬谉 砖讻专 讚诪讬诐 讜爪专讬讱 讛讗讞专讜谉 诇讛讜住讬祝 讚诪讬诐.鈥斪┳� 讙讬专住讗讜转 讛转讞讘专讜 讻讗谉, 讙讬专住转 专砖"讬 讜讙讬专住转 专"讞 讜转讜住驻讜转*[讜讘讻诇 讻转讘讬 讬讚 讜讚驻讜住讬诐 讬砖谞讬诐 诇讬' "讜爪专讬讱 讛讗讞专讜谉 诇讛讜住讬祝 讚诪讬诐", 讜注讬' 讚"住.].





讝讻专 讬讛讜住祝

讞讜抓 诪爪讗 讜讘讞"讗 诪讜讞拽讜 讚诇讗 砖讬讬讱 讘注状讻 讜讙诐 讚诇讗 砖讗诇讜讛讜 专拽 诪讛 砖诪讬住讘 讘讚专讱 讞砖讬讘讜转 讜讘讚状讗 驻"讜 讞讜抓 诪讚讘专 讻砖专讜转 讜讬状诇 讚诇讗 讛讜爪专讱 诇讗砖诪注讬谞谉 砖诇讗 讬讛讗 讘讜 讗讬住讜专 专拽 砖讬讛讗 讻讘讜讚讜 诇注砖讜转 讻谉 讜讝讛 诪住讻讬诐 诇驻讬' 讛讘"讞 讜讛讘讬讗讜 讛诪状讗 讘讗讜"讞 住讬壮 拽注壮 讞讜抓 诪爪讗 讚讛讬讬谞讜 诇诇讻转 讘砖讜拽讬诐 砖讗讬谉 讻讘讜讚讜 讘讝讛 讜讬讜转专 谞壮 讚谞拽讬讟 讚讘专 讻砖专讜转 讚讻砖诪讚讬专 砖诇讗 诇讗讻讜诇 诇讗讞专 砖讛讬壮 诪住专讛讘 讘讜 砖诇讗 讬爪讬讬转 诇讘注讛状讘 讻讚诪讬讬转讬 诇讗讞状讝 讜诪注砖讛 讻讜' 讜讻讟"讝 拽注壮 住"拽 讙壮 讚诇讜诇讗 砖讛讬壮 诪住专讘诐 讘转讞诇讛 讛讜讬 讻谞讚专讬 讝专讬讝讬谉 砖诇讗 讬住专讘谞讜 讜诇讝讛 诪讬讬转讬 砖讬注砖讛 诪讛 砖讬讗诪专 讘注讛"讘 砖诇讗 讬讘讗 诇讬讚讬 住讬专讜讘 讜讬砖讘注 讗讞状讻 讚讛讻讗 讛讜讗 诪转讻讜讬谉 诇砖讘讜注讛 诪诪砖 讜讗讜诇讬 讬注讘讜专 讜注' 讘诪注讬讜"讟 驻壮 讻"讛讘 住讬壮 诇讜壮 讜讛"讚 讛转诐 讘讚"讗 诪壮 砖诇讱 讜诪壮 砖诇 讞讻诪讬诐 讛讻讜谞讛 诇驻讬 砖讛诇注讬讝讜 注诇讬讜 讘驻谞讬 讞讻诪讬诐 诪砖讜诐 诇讗 转砖讗 砖诪注 砖讜讗 讗讜 诪砖讜诐 注讚讜转 砖拽专 诇讞讬讬讘讜 讘诪讛 砖讛注讬讚讜 诇驻谞讬讛诐: 诪"讟 诇讗 讗讛讚专讬转 讻讜壮 注讞"讗 讗状讝 专状砖讗 讜注' 转讜壮 讘讻讜专讜转 诪讚壮 讘':


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

